A Tanács 1899/85/EGK rendelete

(1985. július 8.)

az északkelet-atlanti halászatban folytatandó jövőbeni többoldalú együttműködésről szóló egyezmény hatálya alá tartozó területnek az egyezmény szerződő feleinek halászati joghatósága alá tartozó tengeri vizeken túlnyúló részein a kapelán lazac halászatakor alkalmazott hálók legkisebb szembőségének megállapításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a halászati erőforrások védelmére és kezelésére vonatkozó közösségi rendszer létrehozásáról szóló, 1983. január 25-i 170/83/EGK tanácsi rendeletre [1] és különösen annak 11. cikkére,

tekintettel a Bizottság javaslatára,

mivel a 170/83/EGK rendelet 2. cikke szerint az említett rendelet 1. cikkében meghatározott célok elérésének érdekében a Tanácsnak a szükséges védelmi intézkedéseket ki kell dolgoznia a rendelkezésre álló tudományos szakvélemény fényében;

mivel az északkelet-atlanti halászatban folytatandó jövőbeni többoldalú együttműködésről szóló egyezményt a 81/608/EGK határozat [2] jóváhagyta, és 1982. március 17-én hatályba lépett;

mivel az egyezmény alapján létrehozott bizottság 1984. november 28-án ajánlást fogadott el az egyezmény területének a szerződő felek halászati joghatósága alá tartozó tengeri vizeken túlnyúló részein a kapelán lazac halászatakor alkalmazott hálók legkisebb szembőségének megállapításáról, és az ajánlás 1985. január 26-tól kötelező érvényű a Közösségre;

mivel a Közösségnek lépéseket kell tennie az ajánlás végrehajtása érdekében a közösségi hajók tekintetében,

ELFOGADTA EZT A RENDELETET:

1. cikk

A tagállam lobogója alatt hajózó vagy az ott bejegyzett hajóknak tilos 16 mm-nél kisebb szembőségű hálót alkalmazniuk az egyezmény területének a szerződő felek halászati joghatósága alá tartozó tengeri vizeken túlnyúló részein a törpe tőkehal halászatkor.

Az egyezményben szereplő terület meghatározása a mellékletben található.

Az a halászhajó számít kapelán lazacra halászó hajónak, amelynek a fedélzetén lévő kapelán lazac tömege meghaladja az ott található kapelán lazac és más fajok együttes tömegének 50 %-át.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1985. július 8-án.

a Bizottság részéről

az elnök

J. Santer

[1] HL L 24., 1983.1.27., 1. o.

[2] HL L 227., 1981.8.12., 21. o.

--------------------------------------------------

MELLÉKLET

Az északkelet-atlanti halászatban folytatandó jövőbeni többoldalú együttműködésről szóló egyezmény hatálya alá tartozó terület meghatározása

(Az egyezmény 1. cikk (1) bekezdése)

Az egyezményt a következő vizekre kell alkalmazni:

a) az Atlanti-óceán és az Északi-Jeges-tenger és melléktengereik azon részei, melyek az északi szélesség 36°-tól északra és a nyugati hosszúság 42° és keleti hosszúság 51° között terülnek el, kivéve a következők:

i. a Balti-tenger és a Beltek a Hasenore-foktól a Gniben-fokig, Korshagétől Spodsbjergig és a Gilbierg-foktól Kullenig meghúzott vonaltól délre és keletre; valamint

ii. a Földközi-tenger és melléktengerei egészen az északi szélesség 36° szerinti kör és a nyugati hosszúság 5° 36′délkörének metszéspontjáig.

b) az Atlanti-óceánnak azok a részei, amelyek az északi szélesség 59°-tól északra és a nyugati hosszúság 44° és 42° között terülnek el.

--------------------------------------------------